双调・蟾宫曲
作者：贯云石
朝代：元

paragraphs: 竹风过雨新香，锦瑟朱弦，乱错宫商。
樵管惊秋，渔歌唱晚，淡月疏篁。
准备了今宵乐章，怎行云不住高唐？目外秋江，意外风光，环佩空归，分付下凄凉。
相逢忘却余咱，梦隔行云，尽好诗夸。
江上人归，宫中粉淡，明月无涯。
从别却西湖酒家，遇逋翁便属仙葩。
袜重霜华，春色交加，夜半相思，香透窗纱。
问胸中谁有西湖？算诗酒东坡，清淡林逋。
月枕冰痕，露凝荷泪，梦断云裾。
桂子冷香仍月古，是嫦娥厌倦妆梳。
春景扶疏，秋色模糊，若比西施，西子何如？凌波晚步晴烟，太华云高，天外无天。
翠羽摇风，寒珠泣露，总解留连。
明月冷亭亭玉莲，荡轻香散满湖船。
人已如仙，花正堪怜，酒满金樽，诗满鸾笺。
送春问东君何处天涯？落日啼鹃，流水桃花。
淡淡遥山，萋萋芳草，隐隐残霞。
随柳絮吹归那答？趁游丝惹在谁家？倦理琵琶，人倚秋千，月照窗纱。
赠曹绣莲薰吹吹醒横塘，一派波光，掩映红妆。
娇态盈盈，香风冉冉，翠盖昂昂。
一任游人竞赏，尽教鸥鹭埋藏。
世态炎凉，只恐秋凉，冷落空房。